Tunikalarni sovuq mavsumda nima bilan kiyish borasida mutaxassisdan tavsiyalar (foto)

Bir nechta rus kiyim-kechak brendining badiiy rahbari Katerina Volkonskaya tunikani garderobdagi qanday kiyimlar bilan moslashtirish kerakligi haqida o‘z tavsiyalarini berib o‘tdi.
Ushbu maqola ayollar garderobidan joy olgan tunikalarga bag‘ishlanadi. Umuman olganda, tunika – uzaytirilgan koftaga bo‘lib, u bosh qismdan kiyiladi va old tomoni ochilmaydi. Ammo ushbu konsepsiya keyinchalik ayollarning istak-xohishlariga ko‘ra moslashtirildi va uning hozirda turli matolardan tikilgani hamda turfa xil dizayndagilarini uchratish mumkin.
Tunika xarid qilishni barcha ayollarga tavsiya etaman, chunki u uchta eng muhim narsani hal qila oladi:
Paxta matosidan tikilgan kofta-tunika qulay hamda chiroyli ko‘rinishga ega. Oq rangdagi ushbu tunika kulrang yubka bilan ofisda ishlovchi ayollarga juda mos keladi.

Kundalik hayot tarzi uchun yangi shakldagi uslubdan foydalanish doim ham muvaffaqiyatli kechmaydi. Ammo uzun tunikalarni kalta pidjaklar bilan to‘ldirish juda yaxshi ko‘rinishni hosil qiladi.

Urfga kirgan katta o‘lchamdagi jemperni aslida nima bilan kiyishni ham bilish kerak. Ayniqsa, ishga yoki boshqa uchrashuvga kechikkanda nima kiyish va qanday kombinatsiya yaratish hech kimning xayoliga kelmaydi. Ushbu uslub esa barcha muammolarni bir vaqtning o‘zida hal etadi.

Shuningdek, tugmali tunikalarni oxirigacha qadamasdan ustidan biror yengil kostyum ham kiyish mumkin. Lekin ustki kiyim tunikadan kaltaroq bo‘lishiga ahamiyat berish kerak. Pastki qismga yubka yoki shimni tanlash mumkin.

Tepa qismiga to‘rlar bilan bezak berilgan tunikalar yordamida har tomonlama murakkab ko‘rinishni hosil qilishi mumkin. Sport kiyimlari bilan bu kabi bejirim tunikalarni birlashtirish ham ajoyib yangilik yaratadi.

Qora va oq ko‘rinishdagi liboslar barchaga yoqishi tabiiy. Ayniqsa, o‘quvchilar ushbu rangga ko‘proq murojaat qiladi. Sport uslubini yodga soluvchi ushbu ko‘rinishdagi tunikalar qalam yubka va krassovka bilan birlashtirish mumkin.

Keng, harir va shaffof ko‘rinishdagi tunikalar ham ajoyib tanlov hisoblanadi. Ko‘ylaksimon tunikalar jinsi shim va yorqin rangli kostyumlar bilan birlashtirilishi mumkin. Shuningdek, baland poshnali oyoq kiyimlar ham ko‘rinishni yanada boyitadi.

Ko‘pincha ishdagi ayollarga ijodkorlik uchun vaqt yetmaydi. Shuning uchun ular odatda bir xil hamda bor liboslarni kiyib yurishga odatlangan. Ular uslub borasida faqatgina tushlik vaqtida fikr almashishi mumkin. Shuning uchun ham tunikalar borasidagi tavsiyalar tashqi ko‘rinishni yaxshilashda ajoyib tajriba bo‘la oladi.